ศาสนาพุทธในประเทศเดนมาร์ก

**ศาสนาพุทธ**เป็นศาสนาชนกลุ่มน้อยในประเทศเดนมาร์กที่มีผู้นับถือประมาณ 64,000 คน (1.1%) ใน ค.ศ. 2018 

## ประวัติ
ในคริสต์ศตวรรษที่ 19 ความรู้เกี่ยวกับศาสนาพุทธนำกลับมาจากการสำรวจดินแดนตะวันออกไกล แต่ความสนใจส่วนใหญ่มาจากนักเขียน นักพุทธศาสนา และนักนิรุกติศาสตร์ ใน ค.ศ. 1921 Christian F. Melbye ก่อตั้งสมาคมพุทธศาสนาแห่งแรกในเดนมาร์ก แต่ภายหลังยุบเลิกไปใน ค.ศ. 1950 ก่อนที่เขาจะเสียชีวิตใน ค.ศ. 1953 ในช่วงคริสต์ทศวรรษ 1950 ความสนใจในศาสนาพุทธได้กลับมาอีกครั้ง โดยเฉพาะศาสนาพุทธแบบทิเบต  Hannah และ Ole Nydahl ได้ก่อตั้งศูนย์พุทธศาสนา Karma Kagyu แห่งแรกในโคเปนเฮเกน คลื่นลูกที่สามของศาสนาพุทธเกิดขึ้นในคริสต์ทศวรรษ 1980 เมื่อผู้ลี้ภัยจากเวียดนาม ศรีลังกา และจีน เข้ามาในเดนมาร์ก สตรีชาวพุทธบางคนเข้ามาในเดนมาร์กเพื่อแสวงหาคู่ครองชาวเดนมาร์ก โดยเฉพาะสตรีที่มาจากประเทศไทย

## ประชากร
จำนวนชาวพุทธในเดนมาร์กนั้นไม่ทราบตัวเลขที่แน่ชัด เนื่องจากการบันทึกความเชื่อทางศาสนาของผู้คนในเดนมาร์กเป็นเรื่องผิดกฎหมาย อย่างไรก็ตาม ตามข้อมูลของ Jørn Borup (ภาควิชาศาสนศึกษา มหาวิทยาลัยออร์ฮูส) ปัจจุบันมีชาวพุทธประมาณ 30,000 คนในเดนมาร์ก ในจำนวนนี้ ร้อยละ 80 เป็นผู้อพยพชาวเอเชีย ในจำนวนนี้ 9,000 คนมาจากเวียดนาม และ 10,000 คนมาจากไทย แม้ว่าศาสนาพุทธเป็นศาสนาส่วนน้อย แต่ทะไลลามะก็เป็นแบบอย่างทางศาสนาที่ชาวเดนมาร์กนิยมมากที่สุด

จากข้อมูลการประมาณการล่าสุดของยูโรบาโรมิเตอร์ ณ เดือนธันวาคม ค.ศ. 2018 พบว่าชาวเดนมาร์กร้อยละ 1.1 นับถือศาสนาพุทธ ทำให้ศาสนาพุทธเป็นศาสนาที่มีผู้นับถือมากเป็นอันดับ 3 เป็นรองจากศาสนาคริสต์และผู้ที่ไม่นับถือศาสนา

## สำนัก
ในประเทศเดนมาร์กมีกลุ่มพุทธศาสนา 43 กลุ่ม โดย 15 กลุ่มมีสถานะอย่างเป็นทางการเป็น 'สำนักสงฆ์ที่ได้รับการยอมรับ' แม้ว่าจำนวนสมาชิกและผู้ใช้งานในกลุ่มเหล่านี้มักจะน้อย 'กลุ่มที่เปลี่ยนศาสนา' โดยส่วนใหญ่เน้นไปที่ศาสนาพุทธแบบทิเบตและเซ็น มีจำนวนมากกว่ากลุ่มศาสนาพุทธแบบเอเชียที่มีอยู่ไม่กี่กลุ่ม ถึงแม้จะมีจำนวน 'ผู้ศรัทธา' มากกว่าก็ตาม

### เถรวาท
ผู้นับถือศาสนาพุทธนิกายเถรวาทโดยหลักเป็นชาวไทยกับศรีลังกา และในจำนวนชาวไทยในเดนมาร์ก 10,000 มีผู้นับถือศาสนาพุทธระหว่างร้อยละ 90 ถึง 95 วัดไทยในประเทศนี้ ได้แก่ วัดป่าโคเปนฮาเกน, วัดไทยเดนมาร์กพรหมวิหาร และวัดพระธรรมกายเดนมาร์ก ชาวพุทธที่อพยพมาเหล่านี้เหมือนว่าแทบมองไม่เห็นในเดนมาร์ก ส่วนหนึ่งเป็นเพราะศาสนาพุทธโดยทั่วไปไม่ใช่ศาสนาที่เน้นการเผยแพร่ศาสนา และพวกเขามักไม่ค่อยมีส่วนร่วมในการถกเถียงทางสังคมในวงกว้าง อีกส่วนหนึ่งเป็นเพราะพวกเขามีอัตราการว่างงานและอาชญากรรมต่ำ จึงไม่ค่อยเป็นข่าวที่น่าสนใจสำหรับสื่อ โดยเฉพาะชาวเวียดนามได้รับความคิดเห็นเชิงบวกมากมาย ซึ่งอาจเกี่ยวข้องกับการบูรณาการทางวัฒนธรรมที่เป็นไปในเชิงบวกโดยทั่วไปของพวกเขา แม้ว่าศาสนาพุทธจะไม่เกี่ยวข้องโดยตรงในฐานะศาสนาที่ปฏิบัติกัน แต่ไม่ควรประมาทต่อคุณูปการของศาสนาพุทธที่มีต่อวัฒนธรรมประชานิยม สื่อ และการตลาด

### วัชรยาน

### สมาคมสร้างคุณค่า

### เซ็น

### ความพยายามในการสร้างเอกภาพ

## อ้างอิง

## บรรณานุกรม
* Borup, Jørn (2005). *Dansk dharma. Buddhisme og buddhister i Danmark*. Højbjerg: Forlaget Univers.
* Borup, Jørn (2008). Buddhism in Denmark , Journal of Global Buddhism 9, 27-37
* Borup, Jørn (2016) "Who are these Buddhists and How Many of Them are There?: Theoretical and Methodological Challenges in Counting Immigrant Buddhists: A Danish Case Study", in *Journal of Contemporary Religion* 31, 1: 85-100.
* Borup, Jørn and Lars Ahlin (2011) "Religion and cultural integration. Vietnamese Catholics and Buddhists in Denmark" in *Nordic Journal of Migration Research* 1, 3.
* Borup, Jørn (2016). Branding Buddha – Mediatized and Commodified Buddhism as Cultural Narrative, Journal of Global Buddhism 17: 41-55

## แหล่งข้อมูลอื่น
* Diamond Way Buddhism Denmark
* Phendeling
* karmapatrust
* Tibet Charity
* Yearbook of religions in Denmark from Center of Contemporary Religion
* Buddhistisk Samfund (Buddhist Society)


เดนมาร์ก
เดนมาร์ก
หมวดหมู่:ศาสนาในประเทศเดนมาร์ก